ХОРХЕ ГАИТАН ДУРАН

КЪМ ЕШАФОДА

Превод от испански: Александър Муратов, Атанас Далчев, 1968

chitanka.info

Ти не постигна нищо — времето ми казва, —

изгуби всичко в твойта глупава борба

сам срещу боговете. Думите еднички ти остават.

Не бе ти нищо: ни баща, ни воин,

ни поданик, ни княз, ни Диоген;

и днес смъртта — мълчание и рак във твойто гърло —

те кара да целуваш плютите от теб развалини.

Но аз глухарче бях веднъж; друг път — титан

от сянката си уязвим. Живях:

дърво от пламъци и посев на стопанин,

света за миг понесъл върху свойто тяло.

Повтаря глупавият чак до ешафода тези думи

непрекъснато: живях!

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги